Държавен вестник, бр. 1, 2011 г., стр. 37

БРОЙ  1	
Д Ъ Р Ж А В Е Н  В Е С Т Н И К 	
СТР.  37  
МИНИСТЕРСТВА
И ДРУГИ ВЕДОМСТВА
МИНИСТЕРСТВО 
 НА ОТБРАНАТА
ДОГОВОР
между Министерството на отбраната на 
Република България и Министерството на 
отбраната на Кралство Белгия за превоз на 
допълнително оборудване за две фрегати клас 
Е-71 „Вилинген“ и за един тристранен минен 
ловец клас „Флауер“ (партиди 4-5), наричан 
по-долу „Договор за превоз“, допълващ До-
говора за продажба на две фрегати клас Е-71 
„Вилинген“ и един тристранен минен ловец 
клас „Флауер“ между Република България и 
Кралство Белгия
(Ратифициран със закон, приет от 41-ото На-
родно събрание на 16 декември 2010 г. – ДВ, 
бр. 100 от 2010 г. В сила от 21 декември 2010 г.)
Министерството на отбраната на Република 
България и Министерството на отбраната на 
Кралство Белгия, наричани по-долу поотделно 
„българската страна“ и „белгийската страна“ и 
заедно „страните“,
имайки предвид взаимното споразумение 
за подпомагане от белгийската страна за 
транспортиране на допълнителното оборудва-
не за две фрегати клас Е-71 „Вилинген“ и за 
един тристранен минен ловец клас „Флауер“, 
представляващо партиди 4 и 5 от Договора за 
продажба на две фрегати клас Е-71 „Вилинген“ 
и един тристранен минен ловец клас „Флауер“ 
между Република България и Кралство Белгия, 
към който този договор следва да се счита 
като допълнение,
имайки предвид необходимостта по тази 
причина да се допълни чрез този договор До-
говорът за продажба на две фрегати клас Е-71 
„Вилинген“ и един тристранен минен ловец 
клас „Флауер“ между Република България и 
Кралство Белгия, подписан на 07.07.2008 г., 
наричан по-долу „Договор за продажба“, чиито 
условия не се променят от този договор,
се договориха за следното:
Член 1. Предмет
1.1. Белгийската страна организира превоз 
на Партида 4 „Допълнително оборудване за две 
фрегати клас Е-71“ и Партида 5 „Допълнително 
оборудване за тристранен минен ловец“, както 
е описано в анекси 2А и 2Б към Договора за 
продажба, от Военноморска база в Зеебрюге 
до пристанище Бургас в Република България.
1.2. Белгийската страна ще осигури превозът 
да бъде извършен при спазване на всички изис-
квания за наличие на необходимите лицензии и 
други разрешителни за транспорт на оръжие и 
взривоопасни материали, както и привличането 
на специализиран персонал за тази дейност.
1.3. Съгласно чл. 1.1 и в неговия обхват 
белгийската страна организира всички до-
пълнителни дейности на териториите на 
Кралство Белгия и на Република България, 
свързани с превоза до пристанище Бургас, на 
допълнителните резервни части и оборудване, 
представляващи партиди 4 и 5 от Договора за 
продажба. Това включва и: осигуряване на не-
обходимите контейнери, колички, платформи 
и друго оборудване за опаковане, укрепване, 
натоварване/разтоварване на контейнерите и 
имуществото по чл. 1.1; застраховане от име-
то на българската страна на допълнителните 
резервни части и оборудване, представляващи 
партиди 4 и 5 от Договора за продажба, по 
време на превоза от Военноморска база в 
Зеебрюге до пристанище Бургас в Република 
България; натоварване на допълнителните 
резервни части и оборудване, представляващи 
партиди 4 и 5 от Договора за продажба, на 
пристанището за натоварване, транспортиране-
то по море; разтоварване на пристанището в 
Бургас; заплащане на дължимите пристанищ-
ни такси и всички разноски и други разходи, 
свързани с превоза.
Член 2. Цена и условия на плащане
2.1. Общата цена за превоза и всички свър-
зани дейности, както са описани в чл. 1 от 
този договор, не надвишава един милион евро, 
платима срещу фактура.
2.2. Не по-късно от 15 дни след влизането 
в сила на този договор белгийската страна 
издава фактура на българската страна за 90 % 
от приблизителната сума по чл. 2.1 за превоза 
и всички свързани дейности, както е посочено 
в чл. 1 на този договор. Сумата следва да бъде 
преведена на посочената по-долу банкова сметка:
Belgian Defense BFA-A/BONTVANGSTEN
ССР № 679-2008018-21 
(Swift Code: PCHQBEBB)
(IBAN Code: BE17 6792 0080 1821)
DE BANK VAN DE POST 
ANTWERPSESTEENWEG 59 
B-1100 BRUXELLES 
BELGIQUE
Референциите, споменати във фактурата, 
следва да бъдат ясно записани на платежния 
документ.
2.3. Окончателното уреждане на финансовите 
задължения се извършва след разтоварването 
на пристанище Бургас и при представяне от 
белгийската страна на българската страна на 
подробна фактура за извършените дейности и 
след подписването на протокол за извършените 
дейности от упълномощени представители на 
страните.